Hvør skal senda Arbeiðs- og brunaeftirlitinum fráboðan um arbeiðsóhapp? Tað er altíð arbeiðsgevarin, ið skal senda Arbeiðs- og brunaeftirlitinum fráboðanina um arbeiðsóhapp. Arbeiðsplássmeting Skulu øll arbeiðspláss gera eina arbeiðsplássmeting? Ein arbeiðsplássmeting kann brúkast til at fáa eitt yvirlit yvir, hvussu arbeiðsumhvørvið er og kann vísa á økir, ið treingja til ábøtur. Ein arbeiðsplássmeting gevur arbeiðsplássinum møguleika fyri at arbeiða systematiskt og effektivt við arbeiðsumhvørvinum á tykkara arbeiðsplássi. Ein APM er eitt amboð, ið tit kunnu nýta innanhýsis í tykkara arbeiði at fáa greiðu á arbeiðsumhvørvinum. Ung undir 18 ár mugu ikki verða sett at handfara amboð og tól, evni og tilfar og tílíkt, sum kunnu verða vandamikil fyri tann unga, verða tey ikki handfarin rætt. Um persónur yvir 18 ár er tilstaðar í hølunum ella nærhendis tí unga, so persónurin kann hava eftirlit við og vegleiða tann unga, kann undantak gerast. Tá ið ung undir 15 verða sett í arbeiði, skal arbeiðsgevarin kunna foreldur ella verja um arbeiðið, herundir teir vanlukku- og sjúkuvandar, sum møguliga eru knýttir at arbeiðinum, og um tey tiltøk, sum eru gjørd viðvíkjandi trygd og heilsu. Í sambandi við arbeiði hjá ungum undir 15 ár skulu reglurnar um arbeiðstíð, hvíldartíð, steðg og frísamdøgur eisini verða fylgdar. Brunatrygd Hvar kann eg boða frá, um brunatrygdin í einum sethúsum ikki er í lagi? Arbeiðs- og brunaeftirlitið umsitur viðurskifti, ið snúgva seg um: viðgerð av byggimálum, har eldhættisligt virksemi er ella skal setast á stovn brunasýn av øllum almennt atkomuligum bygningum (ikki privatum sethúsum og íbúðum) brunasýn av eldhættisligum virksemi tilbúgvingarætlanum við størri uttandura tiltøk, sum t. d. festivalar Tá ið talan er um brunatrygd í einum sethúsum, er tað tískil tann kommunali byggimyndugleikin, ið skal hava fráboðanina. Fýrverk Eg ætli at innflyta fýrverk, hvar søki eg um loyvi? Kranar Kann eitt útlendskt vinnubræv til krana umbýtast til føroyskt? Arbeiðs- og brunaeftirlitið umbýtir einans vinnubrøv frá øðrum londum, um ítøkiliga vinnubrævið longu er viðurkent í einum øðrum norðurlenskum landi, so sum Danmark, Norra, Svøríki, Finnlandi og Íslandi. Samsvarar útlendska vinnubrævið ikki beinleiðis við eitt føroyskt, verður tað tá umbýtt til nærmast tilsvarandi lægri føroyska vinnubræv. Kostnaðurin fyri at umbýta eitt útlendsk vinnubræv er 1000 kr. Tú kanst søkja talgilt á heimasíðuni hjá myndugleikanum ella umvegis vanligt oyðublað við telduposti ella posti. Arbeiðsumhvørvislógin ásetur ikki eitt ítøkiligt mark fyri, hvussu tungt ein kann lyfta. Tó sigur lógin, at alt arbeiði skal skipast soleiðis, at tað kann útinnast trygdarliga og heilsuliga fult forsvarligt. Tá ið eitthvørt skal lyftast, skumpast ella dragast, er tí neyðugt at hava í huga, hvussu hetta kann gerast á ein hátt, ið er tryggur og heilsuliga forsvarligur. Arbeiðs- og brunaeftirlitið vísir til fylgjandi vegleiðingar um lyftingar: Nær er tað krav, at arbeiðsplássið hevur eina trygdarskipan? Arbeiðsumhvørvislógin áleggur øllum føstum arbeiðsplássum ella deildum, har ið 10 fólk ella fleiri arbeiða, at samskipa trygdar- og heilsuarbeiðið á arbeiðsplássinum. Arbeiðsgevarin og onnur leiðsluumboð luttaka tó ikki á hesum fundinum. Starvsfólk kunnu til valið bjóða seg fram at vera trygdarumboð, og tann/tey, ið fáa flestar atkvøður verða vald. Bjóðar einki starvsfólk seg fram at vera trygdarumboð, stendur valið millum øll starvsfólk. Mælt verður til, at hetta verður skipað soleiðis, at tær deildir, ið hava eins ella álík arbeiðsumhvørvi, hava felags trygdarumboð. Er talan um arbeiðspláss við fleiri smærri deildum, har ið heilsu- og trygdarligu avbjóðingarnar í arbeiðsumhvørvinum eru stórar, verður rátt til at deildirnar hava egið trygdarumboð. Skal trygdarumboðið á skeið? Hvørjir góðkendir skeiðsveitarar til trygdarskeiðið eru?